sasicodes/solvari-1 huggingface dataset:
தினைப் புனத்தைக் காக்கும் அழகிய பெண்கள் விடாது ஆரவாரிக்கும் பொழுதெல்லாம் கிளிகள் தங்கள் இனத்தை அழைக்கும் இடத்தில் குறவர்கள் அணில் விளையாடும் கிளைகளையுடைய பெரிய பழங்களையுடைய பலா மரத்தின் பழங்களின் பயனைக் கொள்வதற்குக் குறவர்கள் நட்டிய குடிசை மறையும்படி தேன் சொட்டும் வேங்கை மலர்கள் பரவியதைப் புலி என்று நினைத்து அஞ்சி புள்ளியுடைய யானைகள் மேகங்கள் பொருந்திய மலைச் சரிவில் மூங்கில் முறிபட ஓடும் நல்ல மலைகளையுடைய நாடனே நீ இரவு நேரத்தில் வந்தால் மென்மையான என் தோழி உயிர் வாழ மாட்டாள் சொற்பொருள் யாயே தாயே கண்ணினும் கடுங்காதலளே தன்னுடைய கண்களைவிட இவள்பால் மிகுந்த அன்பை உடையவள் எந்தையும் எங்கள் தந்தையும் நிலன் உரப் பொறாஅன் இவள் நிலத்தில் நடப்பதைப் பொறுக்காதவன் சீறடி சிவப்ப சிறிய அடிகள் சிவப்ப எவன் எவ்வாறு இல குறுமகள் ஏடி மகளே இயங்குதி நடக்கின்றாய் என்னும் என்று கூறும் யாமே நாங்கள் பிரிவு இன்று இயைந்த பிரிவு இல்லாது ஒன்றிய துவரா நட்பின் துவர் இல்லாத நட்புடன் இரு தலைப் புள்ளின் ஓர் உயிர் இரு தலைப் பறவையைப் போல் இரண்டு உடலுக்கு ஓர் உயிர் அம்மே ஓர் அசைச் சொல் ஏனல் அம் காவலர் தினைப் புனம் காக்கும் அழகிய பெண்கள் ஆனாது ஓயாது ஆர்த்தொறும் ஆரவாரிக்கும் பொழுதெல்லாம் கிளி விளி பயிற்றும் கிளிகள் தங்கள் இனத்தை அழைக்கும் வெளில் ஆடு அணில்கள் ஆடும் பெருஞ்சினை பெரிய கிளைகள் விழுக்கோட் பலவின் பழுப் பயங் கொண்மார் பெரிய பழங்களையுடைய பலா மரத்தின் பழங்களின் பயனைக் கொள்வதற்கு குறவர் ஊன்றிய குரம்பை புதைய குறவர்கள் நட்டிய குடிசை மறைய வேங்கை தாஅய வேங்கை மரத்தின் மலர்கள் படர தேம்பாய் தேன் ஒழுகும் தோற்றம் தோற்றம் புலி செத்து புலி என்று நினைத்து வெரீஇய அஞ்சிய புகர் முக வேழம் முகத்தில் புள்ளிகள் உள்ள யானை மழை படு மேகங்கள் பொருந்திய சிலம்பில் மலைச் சரிவில் கழை படப் பெயரும் மூங்கில் முறிபட விலகிச் செல்லும் நல் வரை நாட நல்ல மலைகளையுடைய நாடனே நீ வரின் நீ வந்தால் மெல் இயல் மென்மையான தலைவி ஓரும் ஓர் அசைச் சொல் தான் வாழலளே இவள் வாழ மாட்டாள் பொருளுரை என்னுடைய பெரிய விருப்பம் கைகூடுவதானால் தன்னுடைய இனிய துணையுடன் மாண்புமிகுந்த கொள்கையுடன் சென்ற மலை மூங்கிலைப் போன்று திரண்ட மென்மையான தோளினையுடைய என் மகள் சென்ற வழியில் மிகுந்த மெய்மையான சொற்களையுடைய பெரிய அணிகலன்களை அணியும் மாட்சிமையுடைய கோசர்களின் திரண்ட பசுமையான காயின் நுனியில் விளைந்த பாகற் பழங்களை உண்ணும் பறை முரசைப்போன்ற புள்ளிகளைத் தங்கள் தோகையில் கொண்ட மயில்களையுடைய சோலைகளைக் கொண்ட துளு நாட்டைப் போன்று வெறுங்கையுடன் வரும் புதியவர்களை அன்புடன் பேணும் பண்புடைய நெருங்கிய தெருக்களையும் தலைமையையும் உடைய பழைய ஊர்களும் அறன் அறிந்த சான்றோர்களும் இருக்கட்டும் அவளுடைய தோழியரும் நானும் வருந்த முகபடாம் அணிந்த யானைகளையும் ஒளியுடைய அணிகலன்களையும் உடைய நன்னனின் பாழி நகரைப் போன்ற காவலையுடைய எங்கள் பெரிய இல்லத்தின் நெருங்கிய காவலைக் கடந்து தன்னுடைய தலைவனும் போய் விட்டாள் பாலை நிலத்திற்கு.
அங்கு இருப்பை மரத்தின் காம்பு கழன்று உதிர்ந்த புதிய மலர்களை உண்ட வாயை உடையவையாய் தூசி நிலத்தில் பரவ கொன்றை மரத்தின் அழகிய கிளைகளில் உள்ள உட்துளைப் பொருந்திய பழங்களைத் தின்னும் வலிமையான கைகளையுடைய கரடிளின் கூட்டம் பரவி இருக்கும்.
சோமசுந்தரனார் உரை கரடி ஆர்கழல் புதுப் பூவை நுகர்ந்த வாயுடையவாய் அதிலே நிறைந்து கொன்றைப் பழத்தைக் கோதிப் போனாற்போல அவளும் தலைவனோடு கூடிய இன்பத்திலே நிறைந்த செருக்கினாலே கூடி வளர்ந்த தோழிமாரையும் என்னையும் புறக்கணித்துப் போனாள் என்றவாறு இதனை பழைய உரையாசிரியர் இறைச்சிப் பொருள் என்பர்.
சொற்பொருள் எம் வெங்காமம் இயைவது ஆயின் என்னுடைய பெரிய விருப்பம் கைகூடுவதானால் மெய்ம் மலி மிகுந்த மெய்மை பெரும்பூண் செம்மல் கோசர் பெரிய அணிகலன்களை அணியும் மாட்சிமையுடைய கோசர்கள் கொம்மையம் பசுங்காய்க் குடுமி விளைந்த திரண்ட பசுமையான காயின் நுனியில் விளைந்த பாகல் ஆர்கைப் பறைக் கண் பீலித் தோகைக் காவின் பாகற் பழங்களை உண்ணும் பறை முரசைப்போன்ற கண்களைத் தங்கள் தோகையில் கொண்ட புள்ளிகளைத் தங்கள் தோகையில் கொண்ட மயில்களுடைய சோலைகளையுடைய துளு நாட்டு அன்ன துளு நாட்டைப் போன்று வறுங்கை வம்பலர் தாங்கும் பண்பின் வெறுங்கையுடன் வரும் புதியவர்களை அன்புடன் பேணும் பண்புடைய செறிந்த சேரிச் செம்மல் மூதூர் நெருங்கிய தெருக்களையுடைய தலைமையையும் உடைய பழைய ஊர்கள் அறிந்த மாக்கட்டு ஆகுக அறன் அறிந்த சான்றோர்களும் இருக்கட்டும் தில்ல ஓர் அசைச் சொல் தோழிமாரும் யானும் புலம்ப அவளுடைய தோழியரும் நானும் வருந்த சூழி யானைச் சுடர்ப் பூண் நன்னன் பாழி அன்ன முகபடாம் அணிந்த யானைகளையும் ஒளியுடைய அணிகலன்களையும் அணிந்த நன்னனின் பாழி நகரைப் போன்று கடி உடை வியன் நகர் காவலையுடைய பெரிய இல்லம் செறிந்த காப்பு இகந்து நெருங்கிய காவலைக் கடந்து அவனொடு போகி அவனுடன் போய் அத்த இருப்பை ஆர் கழல் புதுப்பூத் துய்த்த வாய பாலை நிலத்தில் உள்ள இருப்பை மரத்தின் காம்பு கழன்று உதிர்ந்த புதிய மலர்களை உண்ட வாயை உடையவையாய் துகள் நிலம் பரக்க தூசி நிலத்தில் பரவ கொன்றை அம் சினைக் குழல் பழம் கொழுதி கொன்றை மரத்தின் அழகிய கிளைகளில் உட்துளைப் பொருந்திய பழங்களைத் தின்று வன்கை எண்கின் வய நிரை வலிமையான கைகளையுடைய கரடிகள் கூட்டம் பரக்கும் பரவி இருக்கும் இன்துணைப் படர்ந்த தன்னுடைய இனிய துணையுடன் சென்ற கொள்கையொடு நல்ல கொள்கையுடன் ஒராங்கு ஒன்றாக குன்ற வேயின் திரண்ட என் மென்தோள் அஞ்ஞை மலை மூங்கிலைப் போன்று திரண்ட மென்மையான தோளினையுடைய என் அன்னை மகள் சென்ற ஆறே சென்ற வழி பொருளுரை பழைய நீரில் தழைத்த தாமரையின் தாதினையுடைய நடுப்பகுதியை சூழ்ந்த உள் இதழ்களை அடுத்துள்ள இதழ்களைப் போல் இருக்கும் குற்றமற்ற அழகிய உள்ளங்கையையும் பவளம் போன்று சிவந்த வாயினையும் நாவால் கற்று பேசாத கேட்பவர்களுக்கு மகிழ்ச்சியைத் தரும் இனிய சொற்களையுமுடைய யாவரும் விரும்பும் பொற்தொடியை அணிந்த நம் புதல்வனை அவன் சிறு தேர் ஓட்டி விளையாடிய தெருவில் தனியாக இருப்பதைக் கண்டு கூர்மையான பற்களையுடைய உன்னுடைய பரத்தையான இளம் பெண் அணுகினாள்.
காணுவதற்கு எவருமே இல்லாததால் உன்னைப் போல் அவன் இருப்பதைத் தன்னுடைய மனதில் எண்ணி பொன் அணிகள் அணிந்த இள முலைகளைக் கொண்ட அவள் வருக என்னுயிரே என்று மிகவும் மகிழ்ந்து அவனை அணைத்துக் கொண்டு நின்றாள்.
நீயும் இவனுக்குத் தாய் தான் என்று நான் கூறி விரைவாக வந்து அவளை அணைத்துக் கொள்ள அவள் தான் செய்த களவை கண்டு கொண்டவரின் முன் உடன்பட்டு நிற்பவர் போலத் தன்னுடைய தலையைக் கவிழ்த்து நிலத்தைத் தன்னுடைய காலால் கீறி நின்றாள்.
ஆனாலும் நான் உனக்கு நான் கூறுகின்றேன் தோழி கேட்பாயாக நீர்ப் பாய்ச்சல் இல்லாத நம் தினைப் புனத்தில் உள்ள கொத்துக்களையுடைய நீண்ட தினைக் கதிர்களைக் கொய்வதற்கு முன் பச்சைத் தாள்களிடையே எல்லாம் உலர்ந்த தட்டைகள் பல தோன்றியுள்ளன.
நீ பல்வேறு நறுமணங்கள் உடைய தேன் பாயும் மலர் மாலையை அணிந்த விரைந்து செல்லும் நாய்களுடன் பல மலைகள் வழியாக வேட்டையாடி வரும் உன் தலைவனை எண்ணியபடி உள்ளாய்.
உன்னுடைய பூமாலை அசையும்படி நீ அவ்வப்பொழுது எழுந்து கிளிகளை விரட்டுவதற்காகத் தெளிவாக இடையிடைய ஒலியை எழுப்பாது இருந்தாய் ஆனால் அன்னை இவளுக்குக் கிளிகளை விரட்டுவதற்குத் தெரியாது என்று கருதி பிறரைக் கொண்டு வந்து நிறுத்துவாள்.
சொற்பொருள் மெய்யின் தீரா மேவரு காமமொடு எய்யாய் ஒருவர் மெய்யிலிருந்து ஒருவர் மெய் நீங்காதவாறு உள்ள உன்னுடைய காதலினால் நீ நிலைமையை அறியவில்லை ஆயினும் ஆனாலும் உரைப்பல் தோழி கூறுகின்றேன் தோழி கொய்யா முன்னும் கொய்வதற்கு முன் குரல் வார்பு தினையே கொத்துக்களையுடைய நீண்ட தினைக் கதிர்கள் அருவி ஆன்ற நீர்ப் பாய்ச்சல் இல்லாத பைங்கால் தோறும் இருவி தோன்றின பச்சைத் தாள்களிடையே எல்லாம் உலர்ந்த தட்டைகள் தோன்றுகின்றன பலவே பல தோன்றியுள்ளன நீயே நீ முருகு முரண் கொள்ளும் தேம்பாய் கண்ணி பல்வேறு நறுமணங்கள் உடைய தேன் பாயும் மலர் மாலை பரியல் நாயொடு பன்மலைப் படரும் வேட்டுவற் பெறலொடு அமைந்தனை விரைவான நாய்களுடன் பல மலைகள் வழியாக வேட்டையாடி வரும் உன் தலைவனை எண்ணியபடி உள்ளாய் யாழ ஓர் அசைநின் பூக்கெழு தொடலை நுடங்க உன்னுடைய பூமாலை அசைய எழுந்து எழுந்து கிள்ளைத் தெள் விளி இடை இடை பயிற்றி ஆங்காங்கு ஒழுகாய் ஆயின் நீ அவ்வப்பொழுது எழுந்து கிளிகளை விரட்டத் தெளிவாக இடையிடைய ஒலியை எழுப்பாது இருந்தாய் ஆனால் அன்னை அன்னை சிறு கிளி கடிதல் தேற்றாள் இவள் என இவளுக்குக் கிளிகளை விரட்டுவதற்குத் தெரியாது என்று பிறர்த் தந்து நிறுக்குவள் பிறரைக் கொண்டு வந்து நிறுத்துவாள் ஆயின் உறற்கு அரிது ஆகும் அவன் மலர்ந்த மார்பே அவ்வாறு அவள் செய்தால் உன் தலைவனின் படர்ந்த மார்பை நீ அணைத்து மகிழ முடியாது பொருளுரை நெய்தல் நிலத்தின் தலைவனே வளைந்த கால்களையுடைய முதலைகளோடு கொம்பையுடைய மீன்கள் உலவும் பெரிய உப்பங்கழி வழியாகக் குறுகிய அரிய பாதையில் வந்துள்ளாய் நீர் முள்ளிச் செடிகள் தழைத்த நீரடைந்த கடற்கரையில் ஒளியுடைய பல மலர்களையுடைய பிளவுபட்ட இலைகளையுடைய அடும்பின் சிவந்த நிறமுடைய மெல்லிய கொடிகளை உன்னுடைய தேரின் உருள் சக்கரம் அறுத்துவர வரிசையாக உள்ள மணிகளை அணிந்த குதிரைகளைப் பூட்டிய உயர்ந்த தேரினைச் செலுத்தி ஒளியுடைய இலைகளுடன் பொலிந்து விளங்கும் பூங்கொத்துக்கள் மலர்ந்த பொன்போலும் குளிர்ச்சியடைய நறுமணமான பசுமையான தாதுக்களைச் சொரியும் புன்னை மரங்களுடைய அழகிய கடற்கரைச் சோலைக்குப் பகலில் வருவாயாக.
அங்கு நாங்கள் எங்கள் தந்தை பொருந்திய அலைகளையுடைய கடலில் துழாவிக் கொணர்ந்த பல வகை மீன்களை உலர வைத்து அவற்றைத் தாக்கும் பறவைகளை விரட்டிக் கொண்டிருப்போம்.
சொற்பொருள் கொடும் தாள் வளைந்த கால்கள் முதலையொடு முதலைகளோடு கோட்டு மீன் வழங்கும் கொம்பையுடைய மீன் திரியும் சுறா மீன் திரியும் இருங்கழி பெரிய உப்பங்கழி கரிய உப்பங்கழி இட்டுச் சுரம் நீந்தி குறுகிய அரிய பாதையில் இரவின் வந்தோய் இரவு வேளையில் வருகின்றாய் மன்ற ஓர் அசைச் சொல் தண் கடல் சேர்ப்ப குளிர்ந்த கடலையுடைய நெய்தல் நிலத் தலைவனே நினக்கு எவன் அரியமோ யாமே எம்மை அடைவது எவ்வாறு கடினமோ எந்தை எங்கள் தந்தை புணர் திரைப் பரப்பகம் அலைகள் பொருந்திய அகன்ற கடல் துழைஇத் தந்த நுழைந்து வலை முதலியவற்றால் பிடித்துக் கொண்டு தந்த பல் மீன் உணங்கல் பல மீன் வற்றல் படு புள் ஓப்புதும் தாக்கும் பறவைகளை விரட்டிக் கொண்டிருப்போம் நாங்கள் முண்டகம் கலித்த நீர் முள்ளிச் செடிகள் நிறைந்த முதுநீர் அடை கரை நீர் அடைகின்ற கடற்கரையில் ஒண் பன் மலர ஒளியுடைய பல மலர்களையுடைய கவட்டு இலை பிளவுப்பட்ட இலைகள் அடும்பின் அடும்பினது செங்கேழ் சிவந்த நிறமுடைய மென் கொடி மெல்லிய கொடிகள் ஆழி அறுப்ப தேரின் சக்கரங்கள் அறுக்கும்படி இன மணி வரிசையாக உள்ள மணிகள் ஒரே மாதிரியான மணிகள் புரவி குதிரைகள் நெடுந்தேர் கடைஇ உயர்ந்த தேரினைச் செலுத்தி மின் இலைப் பொலிந்த ஒளியுடைய இலைகளோடு பொலிந்து விளங்கும் விளங்கு இணர் ஒளியுடைய மலர் கொத்துக்கள் அவிழ் மலர்ந்த பொன் தண் நறும் பைந்தாது பொன்னிறமான நறுமணமுடைய புதிய தாதினை உறைக்கும் கொட்டும் புன்னை புன்னை மரங்கள் அம் கானல் அழகிய கடற்கரைச் சோலை பகல் வந்தீமே பகலில் வருவாயாக பொருளுரை பாலை நிலத்தில் நறுமணத்தைப் பரப்பும் வலதுபுறமாகச் சுரித்த வெண்கடம்ப மரத்தின் புதிய மலர்களைத் தலையாட்டம் என்ற அணியைப் போன்றுள்ள தங்களுடைய சுருண்ட தலைமயிரில் விளங்கும்படி அணிந்து உரலைப் போன்ற அடியுடைய இளைய பெண் யானையானது காட்டில் அலற அதனுடைய ஆண் கன்றைப் பற்றிக் கொண்ட மகிழ்ச்சி உடையவர்களாகச் செருக்கு மிகுந்து வலிமையான அடிப்பகுதியை உடைய வெண்கடம்ப மரத்தின் பருத்த கிளையைப் பிளந்து பெரிதாக உரித்த அதன் வெள்ளை நாரால் அதன் காலில் வடு உண்டாகும்படி கட்டி உயர்ந்த கொடிகள் பறக்கும் கடை வீதியையுடைய பழைய ஊரின் கள் விற்கும் நல்ல இல்லத்தின் வாயிலில் அந்த யானையின் கன்றினைக் கட்டும் தம் தொழிலையன்றிப் பிற கல்லாத இளைஞர்களின் தலைவனான புல்லி என்பவனின் அகன்ற இடத்தையுடைய நல்ல நாட்டின் வேங்கட மலையைக் கடந்து சென்றாலும் அவர் தொலைவில் இருக்கின்றார் என்னாது மிகுந்த அன்பு செலுத்த நெய்தலின் அரும்பு அவிழ்ந்த ஒளியுடைய மலர்களைப் போன்ற ஏந்திய அழகான குளிர்ச்சிப் பொருந்திய கண்களையுடைய என் காதலியின் நல்ல தன்மை நம்மை வந்து அடைந்துள்ளது.
சொற்பொருள் வலஞ்சுரி மராஅத்து வலதுபுறமாக சுரித்த வெண்கடம்ப மரத்தின் சுரம் பாலை நிலம் கமழ் புது வீ நறுமணமுடைய புதிய மலர்கள் சுரி ஆர் சுருள் கொண்ட உளைத்தலை பொலியச் சூடி குதிரை தலையணியாகிய தலையாட்டம் போன்ற தன்னுடைய தலைமயிரில் விளங்கும்படி அணிந்து கறை அடி மடப்பிடி கானத்து அலற உரலைப் போன்ற அடியுடைய இளைய பெண் யானை காட்டில் அலற களிற்றுக் கன்று ஒழித்த உவகையர் ஆண் கன்றைப் பற்றிக் கொண்ட மகிழ்ச்சி உடையவர்கள் கலி சிறந்து செருக்கு மிகுந்து கருங்கால் மராஅத்து கொழுங் கொம்பு பிளந்து வலிமையான அடிப்பகுதியை உடைய கடம்ப மரத்தின் பருத்த கிளையைப் பிளந்து பெரும் பொளி வெண் நார் அழுந்துபடப் பூட்டி பெரிதாக உரித்த வெள்ளை நாரால் வடு உண்டாகும்படி கட்டி நெடுங்கொடி நுடங்கும் உயர்ந்த கொடிகள் பறக்கும் நியம மூதூர் கடை வீதியையுடைய பழைய ஊர் நறவு நொடை நல் இல் புதவு முதல் பிணிக்கும் கள் விற்கும் நல்ல இல்லத்தின் வாயிலில் கட்டும் கல்லா இளையர் தம் தொழிலையன்றி பிற கல்லாத இளைஞர்கள் பெருமகன் புல்லி தலைவனான புல்லி வியன்தலை நல் நாட்டு வேங்கடம் கழியினும் அகன்ற இடத்தையுடைய நல்ல நாட்டின் வேங்கட மலையைக் கடந்துச் சென்றாலும் சேயர் என்னாது தொலைவில் இருக்கின்றார் என்னாது அன்பு மிகக் கடைஇ மிகுந்த அன்பு செலுத்த எய்த வந்தனவால் தாமே அவை வந்தன நெய்தல் கூம்பு விடு நிகர் மலர் அன்ன நெய்தலின் அரும்பு அவிழ்ந்த ஒளியுடைய மலர்களைப் போன்ற ஏந்து எழில் மழைக்கண் ஏந்திய அழகான குளிர்ந்த கண்கள் எம் காதலி குணனே என் காதலியின் நல்ல தன்மை பொருளுரை உழுந்தம் பருப்பைக் கூட்டிச் சமைத்த பொங்கலோடு பெரிய சோற்றுத் திரளை உண்ணுதல் ஆரவாரத்துடன் நிகழ வரிசையாகக் கால்களையுடைய கம்பங்கையுடைய தூண்களுடைய பெரிய பந்தலில் கொணர்ந்து இட்ட புதிய மணலைப் பரப்பி மனையில் விளக்குகளை ஏற்றி வைத்து மாலைகளைத் தொங்கவிட்டு தீயக் கோள்களின் தொடர்பு நீங்கிய வளைந்த வெண்ணிலாவை குற்றமற்ற சிறந்த புகழையுடைய உரோகிணி என்னும் நாள் அடைந்த வேளையில் மிக்க இருள் நீங்கிய அழகான காலை நேரத்தில் தலை உச்சியில் குடத்தை வைத்திருப்பவர்களும் புதிய அகன்றப் பானைகளைத் தூக்கி வைத்திருப்பவர்களும் ஆகிய திருமணத்தினைச் செய்து வைக்கும் ஆரவாரமுடைய முதிய மங்கல மகளிர் முன்னே தருவனவாகவும் பின்னே தருவனவாகவும் முறையே தந்திட புதல்வர்களைப் பெற்ற தேமலுடைய அழகிய வயிற்றையுடைய தூய அணிகளை அணிந்த நான்கு பெண்கள் கூடி கற்பினின்று வழுவாது நல்ல பேறுகளைத் தந்து உன்னை எய்தியக் கணவனை விரும்பிப் பேணும் பெண்ணாக நீ ஆக என்று தண்ணீருடன் கூடிய ஈரமான இதழ்களையுடைய பூக்களை நெல்லுடன் அவளுடைய அடர்ந்தக் கருமையான கூந்தலில் தூவி வாழ்த்தினர்.
இவ்வாறு திருமணம் முடிந்த பின்னர் அவளுடைய சுற்றத்தார் ஒலியுடன் விரைந்து வந்து பெரிய மனைக் கிழத்தி ஆவாயாக நீ என்று அவளை வாழ்த்தி என்னிடம் அவளைத் தந்தனர்.
இனிய மகிழ்ச்சியுடன் நாங்கள் ஒன்றாக இருந்த அந்த இருக்கையில் மானின் மடப்பத்தையும் பெருமையான பார்வையையும் ஒடுங்கிய குளிர்ந்தக் கூந்தலையும் உடையவளாக சிவப்பு மணிகள் பதித்த காதணி தன் அழகிய காதுகளில் அசைய நெஞ்சில் மிக்க மகிழ்ச்சியுடன் விரைந்து தலைகுனிந்தாள் அந்த மாமை நிறத்துடைய பெண்.
மணிகள் இழைத்த பொற்கலத்தில் உள்ள இனிய பாலில் தேனை ஊற்றி கையில் ஏந்தி அவளுடைய செவிலித் தாய்மார் ஊட்டினாலும் குடிக்க மாட்டாள்.
பந்துப் புடைக்கப்பட்டு எழுவதை ஓத்தத் தாளத்தினை உடைய பல அடிகளையும் சில ஓட்டங்களையும் உடைய குதிரைகளையும் பல வேற்படைகளையும் உடைய எழினி என்ற குறுநில மன்னனுடைய கெடுதல் இல்லாத வலிமை பொருந்திய ஏவி விட்ட தொழிலை முடிக்கும் பொருட்டு மிகுந்த தீப் படர்ந்ததால் காய்ந்திருக்கும் பாறையுடைய காட்டில் போர்த் திறமையினால் அம்பைக் குறி தவறாது செலுத்தும் மறவர்கள் பிழிந்த தேனால் செய்த கள்ளினை உண்ட மகிழ்ச்சியால் போர் முனையை வென்று பருத்த மெல்லிய மடியை உடைய பசுக்களோடும் ஏறுகளோடும் உடைய ஆநிரைகளைக் கொணர்ந்து தரும் மலைக் குகைகள் வெடித்த வேனில் காலத்தில் பகைவர்களுடன் போரிடுதலை உடைய பல பாதைகளில் செல்வதற்கு எவ்வாறு வல்லமை உடையவள் ஆயினாள் என் மகள்?
பொருளுரை நூல்கள் கற்ற தேரோட்டியே பொன் சேணத்தினை அணிந்த செருக்கான குதிரைகள் பூண்ட தேரினை விரைந்து செலுத்துவாயாக ஆங்கு என்னுடைய காதலி தன் தோழியை நோக்கி இவ்வாறு கூறுவாள் கேட்பாயாக ஏடி தோழி வேலன் வெறியாடும் களத்தில் பரவிய பல கலந்த மலர்களைப் போல பூக்கள் உதிர்ந்த நறுமணமான முல்லை நிலத்தில் வலிய கதிர்களின் வெட்பம் தணிந்த மேற்கு மலையை அடைந்த கதிரவன் பாம்பு விழுங்கிய நிலவைப் போன்று மெல்ல மறைகின்ற சிறிய புல்லிய மாலைக் காலத்திலும் நம்மை அவர் நினைக்கவில்லை.
என்னை வெறுத்து வாழும் அவளுடைய துன்பம் நீங்க நெடிய கொடி வானைத் தோயும் மதிலில் இரவு நேரத்தில் காவல் புரிபவர்கள் ஏற்றிய விளக்குகளின் ஒளியுடைய சுடர்கள் வானின் விண்மீன்களைப் போல் ஒளியுடன் தோன்றும் அணுகுதற்கரிய காவலுடன் பகைவர்க்கு அச்சம் தரும் அழகிய ஊரில் உள்ள குற்றமற்ற கற்பினையுடைய செவ்வரி படர்ந்த செருக்குடைய ஈர கண்களையும் மூங்கிலைப் போன்ற தோள்களையும் கொண்ட துன்பத்தை உடைய அந்த இளம் பெண்ணை நாம் காணுவோம்.
நிலா மலையை அடைந்து மிக்க இருள் தங்கினால் வீட்டில் உள்ள எலியைத் தின்னும் வலுவான வாயை உடைய ஆந்தையானது பேய்கள் திரியும் இரவு நேரத்தில் அழிவு உண்டாகும்படிக் கூவும்.
அதனால் பரலையுடைய சலங்கைகள் ஒலிக்க ஓட்டத்தில் சிறந்து ஆதி என்னும் ஓட்டத்தில் தேர்ச்சிப் பெற்ற பாய்ந்து ஓடும் நல்ல குதிரைகளையுடைய மதிலாகிய வேலியையுடைய தித்தனின் உறந்தையின் பாறைகள் நிறைந்த காவற்காடு போன்ற பல தடங்கல்களை உடையது என்னுடைய களவு ஒழுக்கம்.
சொற்பொருள் மைப்பு அற குற்றம் இல்லாத புழுக்கின் நெய்க்கனி வெண்சோறு சமைக்கப்பட்ட நெய் மிக்க வெள்ளைச் சோறு வரையா வண்மையொடு எல்லை இல்லாத வள்ளன்மைப் பண்புடன் புரையோர்ப் பேணி சான்றோர்களுக்கு உணவைக் கொடுத்து அவர்களைக் கவனித்து புள்ளுப் புணர்ந்து இனிய ஆக புள் நிமித்தம் பொருந்தி இனிமையாக தெள் ஒளி தெளிவான ஒளி அம் கண் அழகிய இடம் இரு விசும்பு பெரிய வானம் விளங்க ஒளிர திங்கள் சகடம் மண்டிய துகள் தீர் கூட்டத்து நிலவை உரோகிணிக் கூடிய குற்றமற்ற நல்ல நாள் சேர்கையில் கடி நகர் புனைந்து மண மனையை அழகுப்படுத்தி கடவுள் பேணி கடவுளை வழிபட்டு படு மண முழவொடு ஒலிக்கும் மண முரசுடன் பரூஉப்பணை இமிழ பணை முரசும் ஒலிக்க வதுவை மண்ணிய மகளிர் தலைவிக்கு நீராட்டிய பெண்கள் விதுப்புற்று விரைந்து பூக்கணும் இமையார் நோக்குபு மலர் போன்ற கண்களால் இமைக்காமல் நோக்கி மறைய மறைய மென்பூ மென்மையான மலர்கள் வாகை வாகை மரம் புன்புறக் கவட்டிலை புல்லிய பின்புறத்தையுடைய பிளவு உடைய இலை பழங்கன்று கறித்த முதிய கன்று உண்ட பயம்பு அமல் அறுகை பள்ளத்தில் படர்ந்த அறுகம்புல் தழங்கு குரல் ஒலிக்கும் குரல் வானின் தலைப்பெயற்கு மேகத்தின் முதல் மழை பெய்தலால் ஈன்ற ஈன்ற மண்ணு மணி அன்ன கழுவிய நீலமணியை ஒத்த மா இதழ் கரிய இதழுடைய பாவை அறுகம்புல்லின் கிழங்கு தண் நறு முகையொடு தண்ணிய நறுமணமான அரும்புடன் வெந்நூல் சூட்டி வெள்ளை நூலைச் சூட்டி தூ உடைப் பொலிந்து தூய உடையால் பொலியச் செய்து மேவரத் துவன்றி விருப்பம் உண்டாகக் கூடி மழை பட்டன்ன மழை பெய்தாற்போல் மேகம் ஒலித்தாற்போல் மணன் மலி பந்தர் மண ஒலியுடைய பந்தல் மணல் நிறைந்த பந்தல் இழை அணி சிறப்பின் அணிகளை அணிந்த சிறப்புடன் பெயர் வியர்ப்பு ஆற்றி தோன்றிய வியர்வையை துடைத்து தமர் நமக்கு ஈத்த அவள் குடும்பத்தார் எனக்குத் தந்த தலை நாள் இரவின் முதல் நாள் இரவில் உவர் நீங்கு கற்பின் வெறுப்பு நீங்கிய கற்புடைய எம் உயிர் உடம் படுவி என் உயிர்க்கு உடம்பாகப் பொருந்தும் இவள் முருங்காக் கலிங்கம் முழுவதும் வளைஇ கசங்காத புத்தாடையால் முழுக்க போர்த்தி பெரும் புழுக்கு உற்ற அதிகமாக புழுக்கமாகிய நின் பிறை நுதல் உன் பிறை நெற்றி பொறி வியர் அரும்பியுள்ள வியர்வை உறு வளி ஆற்ற காற்றால் போக்க சிறு வரை திற சிறிது நேரம் திற என ஆர்வ நெஞ்சமொடு என்று ஆர்வ நெஞ்சுடன் போர்வை வவ்வலின் மூடிய ஆடையை பற்றிக் கவர்ந்ததால் உறை கழி வாளின் உறையினின்று எடுத்த வாள் போல உருவு பெயர்ந்து இமைப்ப உருவம் வெளிப்பட்டு விளங்க மறை திறன் அறியாள் ஆகி மறைக்கும் வழியை அறியாதவள் ஆகி ஒய்யென நாணினள் விரைவாக நாணம் அடைந்தாள் இறைஞ்சியோளே பேணி கெஞ்சினாள் என்னை வணங்கினாள் பரூஉப் பகை பருமையால் பகையாகிய ஆம்பல் ஆம்பல் மலர்கள் குரூஉ நிறம் பொருந்திய தொடை மாலை நீவி நீக்கி சுரும்பு இமிர் வண்டு ஒலிக்கும் ஆய் மலர் வேய்ந்த அழகிய மலர்களை அணிந்த தேர்ந்தெடுத்த மலர்களை அணிந்த இரும் பல் கூந்தல் கருமையான அடர்ந்தக் கூந்தல் இருள் இருள் மறை ஒளித்தே மறைத்து ஒளித்து பொருளுரை தோழி தலைவன் பிரிந்ததால் பலவற்றையும் வெறுத்து உண்ணாத வருத்தத்துடன் உயிர் போகுமளவு மெலிந்து தோளின் அழகுக் கெட்டு நாள்தோறும் துன்புறுகின்றேன்.
ஆதலால் உயர்ந்த மலைச் சாரலில் பிடவ மலர்களுடன் மலர்ந்த நறுமணமான வேங்கை மலர்களின் இலையைப் போல் பகுதி பகுதியாக வகுத்து வைத்தாற்போல் தசையின் மறைப்பு நீங்காத வளைந்த நகத்தையுடைய குட்டிகள் மூன்றைப் பெற்ற ஒதுங்கிய இடத்தில மலைப் பிளவாகிய குகையில் உள்ள தன் பெண் புலி மிகுந்த பசியை அடைந்ததால் பொறி விளங்கும் பிளந்த வாயை உடைய ஆண் புலி உடைந்த கொம்பையுடைய ஆண் மானின் குரலைக் கேட்கும் பிரிந்தப் பாதைகள் பொருந்திய எல்லையில்லாத பெரிய காட்டிலே தன் கணவனைத் தேடிச் சென்ற வெள்ளிவீதியைப் போல் செல்லுதலைப் பெரிதும் விரும்புகின்றேன்.
சொற்பொருள் ஓங்கு மலை உயர்ந்த மலை சிலம்பில் மலைச் சரிவில் பிடவுடன் மலர்ந்த வேங்கை பிடவத்துடன் மலர்ந்த வேங்கை மலர்கள் வெறி நறுமணம் தழை வேறு வகுத்தன்ன இலை வேறு வேறாகப் பிரித்தாற்போல் ஊன் பொதி அவிழா தசையின் மறைப்பு நீங்காத கோட்டு உகிர் குருளை மூன்றுடன் வளைந்த நகத்தையுடைய குட்டிகள் மூன்றுடன் ஈன்ற பெற்ற முடங்கர் முடக்கமான இடத்தில் நிழத்த ஓய்ந்திருக்கும் துறுகல் விடர் அளை கல்லின் பிளவு குகை பிணவு பெண் பசி கூர்ந்தென பசி மிகுந்தலால் பொறி கிளர் புள்ளிகள் திகழும் உழுவை புலி போழ் வாய் ஏற்றை பிளந்த வாயையுடைய ஆண் அறு கோட்டு உடைந்த கொம்பு உழை மான் உழை மான் ஆண் குரல் ஓர்க்கும் ஆண் குரலைக் கேட்கும் நெறி படு கவலை பிரிவு உடையப் பாதை நிரம்பா நீளிடை எல்லையில்லாத நீண்டப் பாதை வெள்ளிவீதியைப் போல வெள்ளிவீதியைப் போல நன்றும் செலவு அயர்ந்திசினால் யானே பெரிதும் செல்லத் துணிந்தேன் பல புலந்து பலவற்றை வெறுத்து உண்ணா உயக்கமொடு உண்ணாது வருந்தி உயிர் செல உயிர் போகுமளவு சாஅய் மெலிந்து தோளும் தொல் கவின் தொலைய தோள்கள் பழைய அழகை இழக்க நாளும் தினமும் பிரிந்தோர் பெயர்வுக்கு இரங்கி பிரித்துச் சென்ற தலைவருக்காகத் தினமும் வருந்தி மருந்து பிறிது இன்மையின் வேறு ஒரு மருந்தும் இல்லாததால் இருந்து உயிரோடு இருந்து வினை இலனே செயலற்று இருக்கின்றேன் பொருளுரை சங்கு மேயும் நெய்தல் நிலத்தின் தலைவனே நிலாவைப் போல் வெண்மையான மணல் உள்ள தெருவில் உள்ள புல்லால் வேயப்பட்ட குடிசைகளையுடைய மீனின நாற்றத்தைக் கொண்ட எங்கள் குடியிருப்பு ஓர் ஊர் என்ற உணராத சிறுமையுடன் நீரால் சூழப்பட்டு இன்னா உடையது ஆனாலும் ஒரு நாள் தங்குபவர்களுக்கு அது இன்பமானது.
நிறைந்த அலைகள் ஒலித்து உடையும் கரையில் உயர்ந்த மரங்கள் ஒரு பக்கம் இருக்கும் இடத்தில் உன்னுடைய தன்மைகளை நாங்கள் பாராட்ட பகல் பொழுதை எங்களுடன் கழித்து விட்டு இரவு ஆகும்பொழுது உன்னுடைய நல்ல தேரைப் பூட்டி செல்வதற்கு உரியர் ஆகுவீர்.
சொற்பொருள் நிலாவின் இலங்கு மணல் மலி மறுகில் நிலாவைப் போல் மணல் உள்ள தெருவில் புலால் அம் சேரி புலால் மீனின நாற்றம் நாறும் குடியிருப்பு புல் வேய் குரம்பை புல்லால் வேயப்பட்ட குடிசைகள் ஊர் என உணராச் சிறுமையொடு ஓர் ஊர் என்ற உணராத சிறுமையுடன் நீர் உடுத்து நீர் சூழப்பட்டு இன்னா உறையுட்டு ஆயினும் இன்னா உடையது ஆனாலும் இன்பம் ஒரு நாள் உறைந்திசினோர்க்கும் ஒரு நாள் தங்குபவர்களுக்கும் இன்பமானது வழி நாள் பின் உள்ள நாள் தம் பதி மறக்கும் பண்பின் தம்முடைய ஊரை மறக்கச் செய்யும் தன்மையுடையது எம் பதி வந்தனை சென்மோ எங்கள் ஊருக்கு வந்துவிட்டு செல்வாயாக வளை மேய் பரப்ப சங்கு மேயும் நெய்தல் நிலத்தின் தலைவனே பொம்மல் படு திரை கம்மென உடைதரும் நிறைந்த அலைகள் ஒலித்து கரையில் உடையும் மரன் ஓங்கு ஒரு சிறை மரங்கள் உயர்ந்து இருக்கும் ஒரு பக்கம் பல பாராட்டி பலவாக பாராட்டி எல்லை எம்மொடு கழிப்பி பகல் பொழுதினை எங்களுடன் கழித்து எல் உற இரவு ஆகும்பொழுது நல் தேர் பூட்டலும் உரியீர் உன்னுடைய நல்ல தேரைப் பூட்டி செல்வதற்கு உரியர் ஆகுவீர் அற்றன்று அதுவே அன்றி சேந்தனிர் செல்குவிர் ஆயின் எங்கள் ஊரில் தங்கிவிட்டு செல்லுவீர் ஆயின் யாமும் எம் வரை அளவையின் பெட்குவம் நாங்கள் எங்களால் முடிந்த அளவில் உன்னைப் பேணுவோம் நும் ஒப்பதுவோ இது உனக்கு ஒப்புதல் ஆக உள்ளதா உரைத்திசின் எமக்கே எங்களிடம் கூறுவாயாக பொருளுரை கொடிய வாயினால் பேசி பழித் தூற்றுதலை விரும்பும் புறங்கூறும் பெண்கள் தாய் மகிழ்வாள் ஆயினும் ஆத்திரம் அடைவாள் ஆயினும் தானே அவள் உணரட்டும் என்று எண்ணாது பல நாட்களாக உன் மகள் இவ்வாறு உள்ளாள் என்று என்னிடம் உரைத்தார்கள்.
தன்னுடைய தாய் தன் களவு ஒழுக்கத்தைப் பற்றி அறிந்தால் இங்கு வாழ்வது கடினம் என்று எண்ணி என்னைத் தனியே இந்த வெற்று மனையில் விட்டு விட்டு வீரக் கழல்களைக் காலில் அணிந்த ஒளியுடைய நீண்ட வேலையுடைய இளைஞனைப் பின்பற்றிப் பல மலைகளையுடைய பாலை நிலத்தின் வழியே சென்று விட்டாள் என் மகள்.
பொருளுரை கயிற்றைக் கொண்ட நுண்ணிய தூண்டிலால் மீனைப் பிடிக்கும் பாணரது மகள் நீர் அடைந்த கரையில் இழுத்துப்போட்ட வரால் மீனை பன்னாடையினால் அரிக்கப்பட்ட கள்ளை உண்டு களித்திருந்த தன் தந்தைக்கு வஞ்சி மரத்தின் விறகால் சுட்டு வாயில் உண்பிக்கும் குளிர்ந்த துறையையுடைய ஊரனின் மனைவி எம்மை தாம் விருப்பியவாறெல்லாம் பழி தூற்றுகின்றனர் என்கின்றனர்.
கடலில் நீராடும் பெண்கள் கொய்த புலிநகக் கொன்றை மலர்களையும் வயலில் உழுபவர்கள் கொய்த குவளை மலர்களையும் காவல் காட்டில் மலர்ந்த முல்லை மலர்களுடன் பல இளைய கோசர்கள் கண்ணியாகக் கட்டி விளையாடும் மிக்க வளம் பொருந்திய செல்லூர் மன்னனான ஆதன் எழினி பகைவர் மீது எறியும்பொழுது சிதையாத சுரை செறிந்த வெள்ளை வேல் தனது மார்பில் பாய்ச்சப்பட்ட பெரிய களிற்று யானையின் துன்பம் போல வருந்துவாள் தலைவி அவளுடைய தெருவிற்கு நாம் சென்றால்.
சொற்பொருள் நாண் கொள் நுண் கோலின் மீன் கொள் பாண்மகள் கயிற்றைக் கொண்ட நுண்ணிய தூண்டிலால் மீனைப் பிடிக்கும் பாணரது மகள் தான் அசை நிலை புனல் அடைகரைப்படுத்த வராஅல் நீர் அடைந்த கரையில் இழுத்துப்போட்ட வரால் மீன் நார் அரி நறவு உண்டு இருந்த தந்தைக்கு பன்னாடையினால் அரிக்கப்பட்ட கள்ளை உண்டு களித்திருந்த தன் தந்தைக்கு வஞ்சி விறகின் சுட்டு வாய் உறுக்கும் வஞ்சி மரத்தின் விறகால் சுட்டு வாயில் உண்பிக்கும் தண் துறை ஊரன் குளிர்ந்த துறையையுடைய ஊரன் பெண்டிர் மனைவி பெண்கள் எம்மைப் பெட்டாங்கு மொழிப என்ப எம்மை தாம் விருப்பியவாறெல்லாம் பழி தூற்றுகின்றனர் என்பார்கள் அவ்வலர் பட்டனம் ஆயின் இனியெவன் ஆகியர் அத்தகைய பழிக்கு நாம் ஆளாகிவிட்டோம் என்றால் இனி என்ன நிகழ்ந்தாலும் நிகழ்க கடலாடு மகளிர் கொய்த ஞாழலும் கடலில் நீராடும் பெண்கள் கொய்த புலிநகக் கொன்றை மலர்களும் கழனி உழவர் குற்ற குவளையும் வயலில் உழுபவர்கள் கொய்த குவளை மலர்களையும் கடி மிளைப் புறவின் பூத்த முல்லையொடு காவல் காட்டில் மலர்ந்த முல்லை மலர்களுடன் பல் இளம் கோசர் கண்ணி அயரும் பல இளைய கோசர்கள் கண்ணியாகக் கட்டி விளையாடும் மல்லல் யாணர்ச் செல்லிக் கோமான் மிக்க வளம் பொருந்திய செல்லூர் மன்னன் எறிவிடத்து உலையாச் செறி சுரை வெள் வேல் ஆதன் எழினி ஆதன் எழினி பகைவர் மீது எறியும்பொழுது சிதையாத சுரை செறிந்த வெள்ளை வேல் அரு நிறத்து அழுத்திய பெருங்களிற்று எவ்வம் போல வருந்துப தனது மார்பில் பாய்ச்சப்பட்ட பெரிய களிற்று யானையின் துன்பம் போல வருந்துவார் மாது அசை நிலை அவர் சேரி யாம் செலினே அவருடைய தெருவிற்கு நாம் சென்றால் பொருளுரை என் நெஞ்சே அன்பும் மடனும் மென்மையும் ஒழுக்கமும்எலும்பை நெகிழ்விக்கும் சொல்லும் ஏனையவும் தலைவியுடன் ஒன்றுபட்டுள்ள நல்ல கொள்கையுடன் ஒன்றிக் கலந்து இன்று இவ்வாறு ஆகி நாளை புதர்கள் பரவிய இடத்தில் உள்ள அசையும் மூங்கிலில் வண்டு துளைத்த குறுகிய அழகிய மேல்காற்று புகுந்து வருதலால் நீர்பருகச் செல்லும் ஆநிரைக்குப் பின்னே வரும் நீண்ட கோலினையுடைய ஆயர்கள் தங்கள் குழலில் இசைக்கும் இசையைப் போன்று ஒலிக்கும் தேக்கு மரங்கள் நிறைந்த சோலைகளையுடைய காடு உயர்ந்த அரிய பாலை நிலத்தில் அம்புக்கூடுகள் மூடி திறந்தவைப் போலப் பூத்த இருப்பை மரத்தின் தளிர் பொதியப்பட்ட குவிந்த பூங்கொத்துக்கள் கழன்று துளையுடைய முத்துக்களைப் போன்று செந்நிலத்தில் உதிர மழையை மறந்த அழகிய சிற்றூரைச் சென்று அடைவோமா பூவால் ஒப்பனை செய்யப்பட்ட முகிலை ஒத்த தழைத்து தாழ்ந்த கரிய கூந்தலையும் முன் கையில் நெருங்கின வளையல்களையும் உடைய நம்முடைய காதலியின் அறிவு கலங்கிய பார்வையினையும் புலவியையும் எண்ணி?